b'\n_START_ARTICLE_\nWolfgang Schadewaldt\n_START_SECTION_\nLiv\n_START_PARAGRAPH_\nWolfgang Schadewaldt var s\xc3\xb8nn av en lege. Han studerte klassisik filologi, arkeologi og germanistikk under Ulrich von Wilamowitz-Moellendorff og Werner Jaeger. Fra 1927 var han dosent ved Universitetet i Berlin. I 1928 ble han professor ved Universitetet i K\xc3\xb6nigsberg, men flyttet alt \xc3\xa5ret etter til Universitetet i Freiburg, hvor han ble p\xc3\xa5virket av Martin Heidegger og st\xc3\xb8ttet i egenskap av dekan f\xc3\xb8rst Heideggers rektorat og den nazistiske universitetspolitikken. Alt v\xc3\xa5ren 1934 trakk han seg imidlertid som dekan og flyttet til Universitetet i Leipzig._NEWLINE_I 1941 vendte Schadewaldt tilbake til Universitetet i Berlin, hvor han overtok professoratet i klassisk filologi. Fra 1942 sto han i forbindelse med motstandskretsen Mittwochgesellschaft. Fra 1950 til 1972 var han professor ved Universitetet i T\xc3\xbcbingen.'